 తోడు లేక బీడువారిన బతుకుకి తోడు కలిపిస్తే మళ్లీ కొత్త జీవితం పుట్టుకొస్తుంది. చావు పుట్టుకలు జీవితంలో ఒక భాగం. పోయిన వారితో ఎవరూ పోలేరు. జ్ఞాపకాల నీడల్లో సతమతమయిపోతూ నిర్జీవంగా బతికే వారికి, తోడూ నీడా కలగజేస్తే పునర్జన్మ ప్రారంభమవుతుంది. ఆనంద్ గొప్ప డాక్టరు. అంతకుమించి మంచి మనిషి! షర్మళ లాయర్. మంచిపిల్ల. ఆనంద్ హర్షితని మరిచిపోయి మళ్ళీ మామూలు మనిషి కావాలంటే అతడికి షర్మిళ లాంటి తోడు అవసరం అనుకుని తనకన్నా ముందు రుక్మిణమ్మకి ఈ ఆలోచన కలిగినందుకు ఆమెని అభినందిస్తూన్నట్టు ఆమెకేసి చూసి చిరునవ్వు నవ్వేడు. సురేంద్ర మనసులోని భావాలని అప్పుడే చదివేసింది షర్మిళ. మొగ్గ తొడిగిన సిగ్గు అప్పుడే రెక్కలిప్పుతూన్నట్టు, మెల్లగా నవ్వింది సురేంద్రను చూసి!

 షర్మిళ చేతిలోని ట్రేని సురేంద్ర అందుకోబోతూంటే వారించి తనే తీసుకెళ్ళి అందరికీ ఇచ్చింది. 

                     * * *

 ఆనంద్ బంధువులూ, హర్షిత బంధువులూ అందరూ పేపర్లో వార్త చూసి రెండు రోజుల తరువాత జరగబోయే తీర్పును స్వయంగా వినాలని ఒచ్చేశారు. ఇల్లంతా జనంతో కిటకిటలాడిపోతోంది.  

 రుక్మిణమ్మ సాయంతో షర్మిళ ఆ పూట వంటంతా చేసింది. షర్మిళ వంటా వార్పూ వడ్డనా, కలుపుగోలుతనం అందరికీ హర్షితనే గుర్తుతెస్తోంది. ఫణికి ఏం శిక్ష వేస్తారోగానీ, ఆనంద్ మాత్రం శిక్షార్హుడు కాదన్న విషయం ఆనాటి పత్రికలు రాయడంతో, అటు మమతా క్లినిక్ లోనూ, ఇటు ఆనంద్ ఇంట్లోనూ సంతోషంతో సందడిగా వుంది. చనిపోయిన పేషెంటు తాలూకు వాళ్లు కూడా వొచ్చి ఆనంద్ కి క్షణాపణ చెప్పుకున్నారు. 

 హెల్త్ మినిష్టర్ స్వయంగా ఫోన్ చేసి ఆనంద్ కి కంగ్రాట్యులేషన్స్ చెప్పారు. ఆరోజే తీర్పు - కోర్టు హాలు జనంతో నిండిపోయి, ఇసుకవేస్తే రాలనంతగా కిటకిటలాడిపోతోంది. ప్రేక్షకుల గ్యాలరీలో కూర్చోవడానికి చోటులేక పోగా, బయట ఆవరణలోనూ, రోడ్డుమీదా కూడా జనం గుంపులు గుంపులుగా నిలబడి ఉన్నారు. 

 అందరి మొహాల్లోనూ ఆతృత కొట్టొచ్చినట్టు కనబడుతోంది. దేశంలోనే సంచలనం రేపిన డాక్టర్ ఫణికుమార్ కేసుకి, ఆరోజే తీర్పు!

 కోర్టు బయట ఆడామగా, గుంపులు గుంపులుగా గుమిగూడి ఉన్నారు. 

 "ఫణికుమార్ ని ఉరి తీయాలి " అంటూ కోర్టులోకి ప్రవేశఇంచడానికి ముందుకి పరుగెత్తుతూన్న యువతకి పోలీసులు అడ్డుపడి దూరంగా నెట్టుకుపోతున్నారు. 

 అనేక మహిళా సంఘాల ప్రతినిధులూ మహిళలూ "ఇద్దరు మహిళల జీవితాలను నాశనం చేసిన దౌర్భాగ్యుడు. పొట్టన పెట్టుకున్నా కిరాతకుడు ఫణికుమార్ ని కొద్దిపాటి శిక్షతో వదలకూడదు. ప్రాణాలు తీసినవారి ప్రాణాలను తియ్యడమే న్యాయం. అతనికి మరణ శిక్ష విధించాలి" అంటూ నినాదాలు చేస్తున్నారు. 

 "యువత -మహిళావిభాగం" వారు కిరోసిన్ డబ్బాలతో ముందుకొచ్చారు.

 "ఫణి కుమార్ స్త్రీల ప్రాణాలను హరించిన దుర్మార్గుడు. రాక్షసుడు. వాణ్ణి ఉరివేయకపోతే మేమంతా , ఇప్పుడే ఇక్కడే ఆత్మాహుతి చేసుకుని కాలిపోతాం. బూడిదైపోతాం" అంటూ అరుస్తున్నారు. ఈ జనాన్నందరినీ అదుపు చెయ్యలేక సతమతమయిపోతున్నారు ఆడా, మగా పోలీసులు. పత్రికల వాల్లూ ఫోటో గ్రాఫర్లూ అటూ ఇటూ పరుగెట్టి ఎవరికి తోచిన ఇంటర్వ్యూలు వాళ్లు తీసుకుని, అభిప్రాయాలు సేకరిస్తున్నారు . అరుపులూ, నినాదాలూ, అదుపుచెయ్యలేక గాలిలోకి కాల్పులు జరుపుతూన్న పోలీసులూ, లాఠీ దెబ్బలు తింటున్న జనాలూ, ఆ ఆవరణేకాదు, రోడ్డు రోడ్డంతా అలజడులతో నిండిపోయింది.  
 thodu leka beeduvaarina batukuki thodu kalipiste malli kotta jeevitam puttukostundi. chaavu puttukalu jeevitamlo oka bhagam. poyina vaaritho evaruu poleru. ghnaapakaala needallo satamatamayipotuu nirjeevangaa batike vaariki, thoduu needa kalagajeste punarjanma praarambhamavutundi. anand goppa daaktaru. antakuminchi manchi manishi! sharmala layar. manchipilla. anand harshitani marichipoyi mallee maamuulu manishi kavalante atadiki sharmila lanti thodu avasaram anukuni tanakanna mundu rukminammaki ee aalochana kaliginanduku aameni abhinandistuunnattu aamekesi chusi chirunavvu navvedu. surendra manasuloni bhaavaalani appude chadivesindi sharmila. mogga todigina siggu appude rekkalipputunnatt, mellagaa navvindi surendranu chusi!

 sharmila chetiloni trani surendra andukobotoonte vaarinchi tane teesukelli andarikee ichindi. 

                     * * *

 anand bandhuvuluu, harshita bandhuvuluu andaruu peparlo vaarta chusi rendu rojula taruvaata jaragaboye teerpunu swayamgaa vinaalani ochesaaru. illanta janamtho kitakitaladipotondi.  

 rukminamma saayamtho sharmila aa poota vantanta chesindi. sharmila vanta vaarpuu vaddana, kalupugolutanam andarikee harshitane gurtutestondi. phaniki yem shiksha vestarogani, anand maatram shikshaarhudu kaadanna vishayam aanaati patrikalu raayadamtho, atu mamata clinic lonoo, itu anand intloonuu santoshamto sandadigaa vundi. chanipoyina paeshentu taaluuku vaallu kuudaa vochi anand ki kshanaapana cheppukunnaru. 

 helth minishter swayamgaa fon chesi anand ki congratulations cheppaaru. aroje teerpu - kortu haalu janamtho nindipoyi, isukaveste raalanantagaa kitakitaladipotondi. prekshakula galarilo kuurchovadaaniki chotuleka poga, bayata aavaranaloonuu, roddumeeda kuudaa janam gumpulu gumpulugaa nilabadi unnaaru. 

 andari mohallonu aatruta kottochinattu kanabadutondi. desamlone sanchalanam repina dactor phanikumar kesuki, aroje teerpu!

 kortu bayata aadaamagaa, gumpulu gumpulugaa gumigudi unnaaru. 

 "phanikumar ni uri teeyaali " antuu kortuloki praveesainchadaaniki munduki parugettutuunna yuvataki poliisulu addupadi dooramgaa nettukupotunnaru. 

 aneka mahila sanghaala pratinidhuluu mahilaluu "iddaru mahilala jeevitaalanu naasanam chesina dourbhaagyudu. pottana pettukunna kiratakudu phanikumar ni koddipati shikshatho vadalakudadu. praanaalu teesinavaari praanaalanu tiyyadame nyaayam. ataniki marana shiksha vidhinchaali" antuu ninaadaalu chestunnaru. 

 "yuvata -mahilaavibhaagam" vaaru kirosin dabbalatho mundukochaaru.

 "phani kumar streela praanaalanu harinchina durmargudu. rakshasudu. vaanni uriveyakapothe memanta , ippude ikkade aatmaahuti chesukuni kalipotam. boodidaipotam" antuu arustunnaru. ee janaannandarinii adupu cheyyaleka satamatamayipotunnaaru aada, magaa poliisulu. patrikala vaalluu photo grapherloo atuu itoo parugetti evariki thochina interviewlu vaallu teesukuni, abhipraayaalu sekaristunnaru . arupuluu, ninaadaaluu, adupucheyyaleka gaaliloki kaalpulu jaruputuunna poliisuluu, laathee debbalu tintunna janaaluu, aa aavaranekaadu, roddu roddanta alajadulatho nindipoyindi.  